યુધિષ્ઠિરને સૂઝેલી યુક્તિનો અરધો ભાગ છે: દ્રોણના પ્રશ્નનો ઉત્તર ‘हत: कुञ्जर:’ – માર્યો ગયો (પણ) હાથી ! – આ બે શબ્દોમાં આપવો. ધ્યાનમાં લેવું આવશ્યક છે કે તે ઉત્તર સો એ સો ટકા સાચો છે ! તે ઉત્તરમાં કશો ધર્મચ્છલ નથી કે કશો શબ્દચ્છલ નથી. ઊલટું યુધિષ્ઠિર તરફ થોડી ઉદારબુદ્ધિથી જોવાની તૈયારી હોય, તો તે બે શબ્દોમાં ‘(એક અશ્વત્થામા) માર્યો ગયો (છે ખરો; પણ તે તમારો પુત્ર નહીં તો તે જ નામનો એક) હાથી !’ આ બધું વાંચી શકાય; અને પછી, સત્યવાક્ય યુધિષ્ઠિર તેની ખ્યાતિ મુજબ સત્ય બોલે છે, એટલું જ નહીં તો તે મોટા મનથી દ્રોણની તેમના પોતાના પુત્ર વિશે થયેલી ગેરસમજ દૂર કરે છે, એવો તેનો અર્થ લઈ શકાય છે. તે ઉત્તરમાં આ બધું જોઈ શકાય છે એ વાત નિર્હેતુક નથી.